Regine Velasquez

Si **Regina Encarnacion Ansong Velasquez** ( ; namundag Abril 22, 1970) Filipinong parakanta, aktres, asin parapagibong rekord/plaka. Siya konsideradong saro sa maimpluensyang pigura sa popular na kulturang Filipino asin bantogan sa boses niyang nahuhunat na gayo asin sa teknik nin pagbiglang "pagbatikal  nin tingog". Naunambitan man an mga pambihirang pagtraining niya na minsan nakabuntog siya sa dagat abot liog manta pipakanta. Si  Velasquez nagsikat na husto kan guminana siya sa talent show sa telebisyon na *[[Ang Bagong Kampeon]]* kan 1984 asin sa Asia Pacific Singing Contest kan 1989. Sa pangaran na Chona, siya nagpirma nin kontratang rekording sa OctoArts International kan 1986 asin nagpaluwas nin single na "Love Me Again", na bakong marhay an kinaluwas sa pagbenta. Sunod na taon, ginamit niya an bansag sa entablado na Regine Velasquez para sa debut studio album niya na, *[[Regine (album)|Regine]]* (1987), sa irarom nin paggiya ni Viva Records ehekutibong Vic del Rosario asin prodyuser na si Ronnie Henares. Siya man nageksperimento sa Manila sound asin kundiman na mga genre sa ikaduwa asin ikatolong studio album, *[[Nineteen 90]]* (1990) asin *[[Tagala Talaga]]* (1991).

Pakapirma niya nin internasyonal na rekording sa PolyGram Records, si Velasquez nagkamit nin mararahay na bentahan kan saiyang ikalimang album sa mga ibang teritoryo Asya kan saiyang *[[Listen Without Prejudice (Regine Velasquez album)|Listen Without Prejudice]]* (1994), na nagbenta  nin sobrang 700,000 na kopya asin iyo an pinakamasulong niyang album hanggan ngonyan, na ngangengenot an "In Love with You". Siya nagekspiremento man sa jazz asin sa adult contemporary na mga genre sa kinanta niyang *[[My Love Emotion]]* (1995), manta siya nagrekord kan *[[Retro (Regine Velasquez album)|Retro]]* (1997). Pakahale niya sa kontrata sa PolyGram ta nagpirma ki Mark J. Feists MJF Company kan 1998, siya nagpaluwas Drawn[*. An pasunod na rekord ni Velasquez, an *R2K* (1999), sinabayan kan dating narekord na "[[On the Wings of Love (kanta)|On the Wings of Love]]", "[[I'll Never Love This Way Again]]", asin "[[I Don't Want to Miss a Thing]]", asin ini napatunayan na platinum nin doseng beses kan [[Philippine Association of the Record Industry]] (PARI).

==Sa pelikula==

Si Velasquez nangengenot nagpapel sa mga komedyang romantiko na *Kailangan Ko'y Ikaw* (2000) asin *Pangako Ikaw Lang* (2001), asin naresibi niya an onra bilang [[Box Office Entertainment Award for Box Office Queen]] para sa pelikulang pangultimo. An saiyang pagpapel komo kulapos sa isip na babae sa episode kan antolohiyang serye *Maalaala Mo Kaya* (2001) nagkamit saiya nin [[16th PMPC Star Awards for Television|Star Award for Best Actress]]. Dangan siya nagbida sa prime time television series na *Forever in My Heart* (2004), *Ako si Kim Samsoon* (2008), *Totoy Bato* (2009), *Diva* (2010), *I Heart You, Pare!* (2011),  asin *Poor Señorita* (2016). Si Velasquez ginana man an [[Golden Screen TV Awards|Golden Screen Award for Best Actress]] sa pagkawat niya kan papel bilang parapeke nin dokumento sa pelikulang komedyang *Of All the Things* (2012). Siya pinalakbang pa lalo an saiyang karera sa paglaog niya sa reality television talent shows bilang presenter sa *Star for a Night* (2002), *Pinoy Pop Superstar* (2004), asin sa *The Clash* (2018), asin bilang huwes sa *StarStruck* (2015) saka sa *Idol Philippines* (2019).

==Diskograpiya==


* *Regine* (1987)
* *Nineteen '90* (1990)
* *Tagala Talaga* (1991)
* *Reason Enough* (1993)
* *Listen Without Prejudice* (1994)
* *My Love Emotion* (1995)
* *Retro* (1997)
* *Drawn* (1998)
* *R2K* (1999)
* *Reigne* (2001)
* *Covers, Vol. 1* (2004)
* *Covers, Vol. 2* (2006)
* *Low Key* (2008)
* *Fantasy* (2010)
* *Hulog Ka Ng Langit* (2013)
* *R3.0'' (2017)

## Toltolan